P6_TA(2005)0233

Υπερβολικά ελλείμματα *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που τροποποιεί τον κανονισμό (ΕΚ) αριθ. 1467/97 για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (COM(2005)0155 — C6-0120/2005 — 2005/0061(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0155) [1],

- έχοντας υπόψη το άρθρο 104, παράγραφος 14, δεύτερο εδάφιο, της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0120/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Οικονομικών και Νομισματικών Θεμάτων (A6-0158/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

Τροπολογία 1

Αιτιολογική σκέψη 5Α (νέα)

(5α) Είναι ανάγκη να προσδιοριστεί η έννοια μιας εξαιρετικής και προσωρινής υπέρβασης του ορίου αναφοράς, όπως αναφέρεται στο άρθρο 104, παράγραφος 2, στοιχείο α).

Τροπολογία 2

Αιτιολογική σκέψη 5Β (νέα)

(5β) Στο πλαίσιο αυτό, το Συμβούλιο θα πρέπει να χρησιμοποιεί, μεταξύ άλλων, τις πολυετείς δημοσιονομικές προβλέψεις και τις κοινές εξωτερικές υποθέσεις που παρέχονται από την Επιτροπή.

Τροπολογία 4

Αιτιολογική σκέψη 12

(12) Η σημερινή μέγιστη συνολική προθεσμία 10 μηνών μεταξύ των ημερομηνιών γνωστοποίησης που προβλέπονται στο άρθρο 4 παράγραφοι 2 και 3 του κανονισμού (ΕΚ) αριθ. 3605/93 και της απόφασης για την επιβολή κυρώσεων δεν αντιστοιχεί πλέον στις αναθεωρημένες προθεσμίες για κάθε στάδιο της διαδικασίας και δεν λαμβάνει υπόψη τη νέα δυνατότητα έκδοσης αναθεωρημένων συστάσεων βάσει του άρθρου 104 παράγραφος 7 ή αναθεωρημένων ειδοποιήσεων βάσει του άρθρου 104 παράγραφος 9. Η εν λόγω μέγιστη συνολική προθεσμία πρέπει συνεπώς να προσαρμοστεί λαμβάνοντας υπόψη τις προαναφερθείσες τροποποιήσεις.

(12) Η σημερινή μέγιστη συνολική προθεσμία 10 μηνών μεταξύ των ημερομηνιών γνωστοποίησης που προβλέπονται στο άρθρο 4, παράγραφοι 2 και 3, του κανονισμού (ΕΚ) αριθ. 3605/93 και της απόφασης για την επιβολή κυρώσεων δεν αντιστοιχεί πλέον στις αναθεωρημένες προθεσμίες για κάθε στάδιο της διαδικασίας και δεν λαμβάνει υπόψη τη νέα δυνατότητα έκδοσης αναθεωρημένων συστάσεων βάσει του άρθρου 104, παράγραφος 7, ή αναθεωρημένων ειδοποιήσεων βάσει του άρθρου 104, παράγραφος 9. Η εν λόγω μέγιστη συνολική προθεσμία πρέπει συνεπώς να προσαρμοστεί λαμβάνοντας υπόψη τις προαναφερθείσες τροποποιήσεις χωρίς όμως να υπερβαίνει τα τρία έτη από την εμφάνιση του υπερβολικού ελλείμματος.

Τροπολογία 5

Άρθρο 1, σημείο 1

Άρθρο 2, παράγραφος 2 (Κανονισμός (ΕΚ) αριθ. 1467/97)

2. Η Επιτροπή και το Συμβούλιο, στις αξιολογήσεις τους και τις αποφάσεις τους σχετικά με την ύπαρξη υπερβολικού ελλείμματος βάσει του άρθρου 104 παράγραφοι 3 έως 6 της Συνθήκης, μπορούν να θεωρήσουν ότι μια υπέρβαση της τιμής αναφοράς οφειλόμενη σε σοβαρή οικονομική ύφεση είναι έκτακτη με την έννοια του άρθρου 104 παράγραφος 2 α) εάν η υπέρβαση της τιμής αναφοράς είναι αποτέλεσμα αρνητικού ρυθμού ανάπτυξης ή σωρευτικής μείωσης της παραγωγής κατά τη διάρκεια παρατεταμένης περιόδου χαμηλής ανάπτυξης σε σχέση με τη δυνητική ανάπτυξη.

2. Η Επιτροπή και το Συμβούλιο, στις αξιολογήσεις τους και τις αποφάσεις τους σχετικά με την ύπαρξη υπερβολικού ελλείμματος βάσει του άρθρου 104, παράγραφοι 3 έως 6, της Συνθήκης, μπορούν, αφού έχουν προβεί σε σύγκριση των εκθέσεων των εθνικών κεντρικών τραπεζών προς την Ευρωπαϊκή Κεντρική Τράπεζα με τα στοιχεία που έχουν υποβάλει στην Επιτροπή τα κράτη μέλη, να θεωρήσουν ότι μια υπέρβαση της τιμής αναφοράς οφειλόμενη σε σοβαρή οικονομική ύφεση είναι έκτακτη με την έννοια του άρθρου 104, παράγραφος 2, στοιχείο α), εάν η υπέρβαση της τιμής αναφοράς είναι αποτέλεσμα αρνητικού ρυθμού ανάπτυξης ή σωρευτικής μείωσης της παραγωγής κατά τη διάρκεια παρατεταμένης περιόδου χαμηλής ανάπτυξης σε σχέση με τη δυνητική ανάπτυξη.

Τροπολογία 6

Άρθρο 1, σημείο 1

Άρθρο 2, παράγραφος 3 (Κανονισμός (ΕΚ) αριθ. 1467/97)

3. Η Επιτροπή, όταν καταρτίζει έκθεση σύμφωνα με το άρθρο 104 παράγραφος 3, λαμβάνει υπόψη όλους τους άλλους σχετικούς παράγοντες. Ειδικότερα, η έκθεση πρέπει να αντικατοπτρίζει κατάλληλα τις εξελίξεις σχετικά με τη μεσοπρόθεσμη οικονομική και δημοσιονομική θέση. Η Επιτροπή εξετάζει επίσης προσεκτικά κάθε άλλο παράγοντα που το κράτος μέλος γνωστοποιεί δημοσίως και στην Επιτροπή εντός ενός μηνός από τις ημερομηνίες γνωστοποίησης που προβλέπονται στο άρθρο 4 παράγραφοι 2 και 3, του κανονισμού (ΕΚ) αριθ. 3605/93.

3. Η Επιτροπή, όταν καταρτίζει έκθεση σύμφωνα με το άρθρο 104, παράγραφος 3, λαμβάνει υπόψη όλους τους άλλους σχετικούς παράγοντες, οι οποίοι αποτελούν μέρος συμφωνηθέντος και σαφώς περιορισμένου καταλόγου σχετικών παραγόντων που πρέπει να ληφθούν υπόψη. Ειδικότερα, η έκθεση πρέπει να αντικατοπτρίζει κατάλληλα τις εξελίξεις σχετικά με τη μεσοπρόθεσμη οικονομική και δημοσιονομική θέση. Η Επιτροπή εξετάζει επίσης προσεκτικά κάθε άλλο παράγοντα που το κράτος μέλος γνωστοποιεί δημοσίως και στην Επιτροπή εντός ενός μηνός από τις ημερομηνίες γνωστοποίησης που προβλέπονται στο άρθρο 4, παράγραφοι 2 και 3, του κανονισμού (ΕΚ) αριθ. 3605/93. Το Ευρωπαϊκό Κοινοβούλιο ενημερώνεται τακτικά για την ύπαρξη υπερβολικού ελλείμματος καθώς και τη διαδικασία παρακολούθησης.

Τροπολογία 7

Άρθρο 1, σημείο 2, στοιχείο Β)

Άρθρο 3, παράγραφος 4 (Κανονισμός (ΕΚ) αριθ. 1467/97)

4. Στις συστάσεις που απευθύνει σύμφωνα με το άρθρο 104 παράγραφος 7, το Συμβούλιο ορίζει μέγιστη προθεσμία έξι μηνών προκειμένου το ενδιαφερόμενο κράτος μέλος να λάβει αποτελεσματικά μέτρα. Το Συμβούλιο ορίζει επίσης προθεσμία για τη διόρθωση του υπερβολικού ελλείμματος, η οποία λήγει εντός του έτους που ακολουθεί εκείνο κατά το οποίο εντοπίστηκε το υπερβολικό έλλειμμα, εκτός εάν συντρέχουν ειδικές περιστάσεις. Στη σύσταση, το Συμβούλιο καλεί το ενδιαφερόμενο κράτος μέλος να επιτύχει κάθε έτος ελάχιστη βελτίωση του κυκλικά προσαρμοσμένου δημοσιονομικού υπολοίπου του, μη υπολογιζομένων των εφάπαξ και προσωρινών μέτρων, ώστε να διασφαλιστεί η διόρθωση του υπερβολικού ελλείμματος εντός της προθεσμίας που ορίζεται στη σύσταση.

4. Στις συστάσεις που απευθύνει σύμφωνα με το άρθρο 104, παράγραφος 7, το Συμβούλιο ορίζει μέγιστη προθεσμία έξι μηνών προκειμένου το ενδιαφερόμενο κράτος μέλος να λάβει αποτελεσματικά μέτρα. Το Συμβούλιο ορίζει επίσης προθεσμία για τη διόρθωση του υπερβολικού ελλείμματος, η οποία λήγει εντός του έτους που ακολουθεί εκείνο κατά το οποίο εντοπίστηκε το υπερβολικό έλλειμμα, εκτός εάν συντρέχουν ειδικές περιστάσεις. Η ανώτατη προθεσμία για τη διόρθωση του υπερβολικού ελλείμματος δεν υπερβαίνει τα τρία έτη μετά την εμφάνισή του. Στη σύσταση, το Συμβούλιο καλεί το ενδιαφερόμενο κράτος μέλος να επιτύχει κάθε έτος ελάχιστη βελτίωση του κυκλικά προσαρμοσμένου δημοσιονομικού υπολοίπου του, μη υπολογιζομένων των εφάπαξ και προσωρινών μέτρων, ώστε να διασφαλιστεί η διόρθωση του υπερβολικού ελλείμματος εντός της προθεσμίας που ορίζεται στη σύσταση.

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------